Z A P I S N I K
25. sjednice Vijeća Gradske četvrti Podsljeme,
održane 13. lipnja 2023., u sjedištu Gradske četvrti Podsljeme, u Zagrebu, Šestinski trg 10 s početkom u 7,30 sati


NAZOČNI ČLANOVI VIJEĆA:
[bookmark: _Hlk96100843]Krešimir Kompesak, Pero Semren, Ivan Laco,  Luka Maloča, Anita Matković, Tihomir Milovac, Damir Pavlek, Snježana Punjek, Reana Senjković-Svrčić i Ana Večerin Novaković.

NENAZOČNI ČLANOVI VIJEĆA: Drago Boras – ispričao se

OSTALI NAZOČNI: Goran Rogić - GU za mjesnu samoupravu, civilnu zaštitu i sigurnost
                                   
                                   

Predsjedava: Krešimir Kompesak, predsjednik Vijeća.

Predsjednik konstatira da je prisutno 10 članova Vijeća, što znači da Vijeće može pravovaljano odlučivati, te otvara 25. sjednicu Vijeća Gradske četvrti Podsljeme.

	Predsjednik Vijeća otvara raspravu o zapisniku 24. sjednice. Bez rasprave, jednoglasno je usvojen zapisnik 24. sjednice.

Na prijedlog predsjednika Vijeće jednoglasno utvrđuje slijedeći:



DNEVNI RED:
	

[bookmark: _Hlk138952595]1.  Prijedlog izmjene programa održavanja komunalne infrastrukture Gradske četvrti  
     Podsljeme u 2023.  – donošenje zaključka

2.  Pitanja, prijedlozi i obavijesti




	


Ad 1. Prijedlog izmjene programa održavanja komunalne infrastrukture Gradske četvrti Podsljeme u 2023.  

Goran Rogić objašnjava kako se predloženom izmjenom programa ukupno planirana sredstva za financiranje programa održavanja komunalne infrastrukture povećavaju na ukupan iznos 783.600,00 eura, što je povećanje od približno 20%. Sredstva se osiguravaju u Prijedlogu izmjene Proračuna Grada Zagreba, a raspodjela sredstava pripremljena je od strane Gradskog ureda za mjesnu samoupravu, civilnu zaštitu i sigurnost.
Uslijed poremećaja na globalnom tržištu, povećanja cijena energije, sirovina i osnovnih materijala te uvećanja materijalnih prava radnika trgovačkog društva ZGH d.o.o. odnosno Vodoopskrba i odvodnja d.o.o., potrebno je osigurati dodatna sredstva za realizaciju važećeg programa održavanja za 2023. godinu.

Nakon kraće rasprave, Vijeće jednoglasno donosi:

Z A K LJ U Č A K
o usvajanju Prijedloga izmjene programa održavanja komunalne 
infrastrukture Gradske četvrti Podsljeme u 2023.

1. Vijeće Gradske četvrti Podsljeme razmotrilo je i utvrdilo Prijedlog izmjene programa  
    održavanja komunalne infrastrukture Gradske četvrti Podsljeme u 2023., što ga je izradio 
    Gradski ured za mjesnu samoupravu, civilnu zaštitu i sigurnost.

2. Vijeće predlaže Gradskoj skupštini Grada Zagreba da razmotri Prijedlog i donese Izmjene 
    programa, u predloženom tekstu.

3. Ovaj će Zaključak biti dostavljen Gradskom uredu za mjesnu samoupravu, civilnu zaštitu i 
   sigurnost.


Ad 2.  Pitanja, prijedlozi i obavijesti

Predsjednik Vijeća ističe kako je nedavno došlo do poplavljivanja ulica Gračec i Grabeščak, uslijed zaštopanog propusta potoka. Od Hrvatskih voda i Vodoprivrede Zagreb do.o.o. zatražit će temeljita čišćenja potoka i taložnica, kao i njihov godišnji plan održavanja za Gradsku četvrt Podsljeme.
Također ističe kako je Zrinjevac podbacio ove godine, budući da još nisu ni započeli sa realizacijom akcija iz Plana komunalnih aktivnosti, a kasnili su i sa procesom košnje javnih površina. Od Gradskih groblja je također zatražio da se izvrši košnja, budući su ista obrasla travom.

Tihomir Milovac ističe kako je jučer došlo do tučnjave pojedinaca unutar šume Medvednica, a vjerojatno se radi o obračunu pojedinaca iz lovačkih društava. Da li je policija kontaktirala predsjednika Vijeća?
Predsjednik Vijeća odgovara kako ga nije nitko kontaktirao, a i ne vidi ni smisao u tome. Policija neka radi svoj posao.

Luka Maloča ističe kako je na jučerašnjoj koordinaciji najavljeno povećanje sredstava za ovogodišnje Planove komunalnih aktivnosti. Vijeće bi trebalo dobiti povećanje od cca 290.000,00 €, koje je moguće realizirati i iduće godine, ukoliko se sredstva ne stignu utrošiti do kraja ove. Također ističe kako sanacija odrona u ulici Črna voda kreće čim završi trenutna sanacija odrona u Sesvetama.
Dobio je i informaciju kako bi na jesen trebao krenuti sa radom Dom za umirovljenike u Markuševcu, čim se dovrši opremanje objekta i zapošljavanje stručnog kadra, a tek nakon toga će se formirati i liste korisnika.

Predsjednik Vijeća napominje kako su uvedeni izvođači radova na objektima OŠ Šestine, DV Bidrovec i OŠ Vidovec, koji planiraju svoje radove dovršiti tokom ljetne stanke.
Ističe kako će biti problema sa upisima u vrtiće, budući da će dio djece ostati bez mjesta u našim vrtićima. Smatra kako bi se prenamjenom kompletnog objekta PŠ Bačun u dječji vrtić, riješile sve potrebe za kapacitetima na području Gradske četvrti Podsljeme.

Reana Senjković-Svrčić ističe kako je jedan od problema i nedostatak kvalificiranih radnika, budući da se na natječaje za odgojitelje u vrtićima ne javlja potreban broj ljudi.


Sjednica je završena u 8:30 sati.


Zapisnik vodio:
Goran Rogić


									Predsjednik 
								  Vijeća Gradske četvrti
									Podsljeme

								     Krešimir Kompesak



[bookmark: _Hlk104212074]KLASA: 024-08/23-002/167
URBROJ: 251-13-11-2/002-23-2
Zagreb, 13. lipnja 2023.


Privitak:
- izvješće o glasanju na sjednici

